CELEX: C2007/283/32
Language: et
Date: 2007-11-24 00:00:00
Title: Kohtuasi C-418/07: Eelotsusetaotlus, mille esitas Conseil d'Etat (Prantsusmaa) 12. septembril 2007  — Société Papillon versus Ministère du budget, des comptes publics et de la fonction publique

24.11.2007   
            
            
               ET
            
            
               Euroopa Liidu Teataja
            
            
               C 283/18
            
         Eelotsusetaotlus, mille esitas Conseil d'Etat (Prantsusmaa) 12. septembril 2007 — Société Papillon versus Ministère du budget, des comptes publics et de la fonction publique
   (Kohtuasi C-418/07)
   (2007/C 283/32)
   Kohtumenetluse keel: prantsuse
   Eelotsusetaotluse esitanud kohus
   Conseil d'Etat
   Põhikohtuasja pooled
   
      Hageja: Société Papillon
   
      Kostja: Ministère du budget, des comptes publics et de la fonction publique
   Eelotsuse küsimused
   
               1)
            
            
               Kuna „koondatud maksude” korrast tuleneva maksusoodustuse mõju avaldub kontserni emaettevõtja maksustamises, sest ta saab kompenseerida koondatud kontserni kõigi ettevõtjate teenitud kasumi ja kahjumi ning kasutada ära kontsernisiseste tehingute maksualast neutraalsust, siis kas see, et code général des impôts artiklis 223 A jj määratletud korra kohaselt ei ole võimalik maksualaselt koondatud kontserni kaasata emaettevõtja allettevõtjat, kui selle osalus kuulub talle sellise tütarettevõtja kaudu, kes on asutatud mõnes teises Euroopa Ühenduse liikmesriigis ega tegutse Prantsusmaal ning ei ole seetõttu maksustatud Prantsuse ettevõtte tulumaksuga ega või järelikult ise sellesse kontserni kuuluda, kujutab endast asutamisvabaduse piirangut sellise maksualase tagajärje tõttu, mis tuleneb emaettevõtja valikust omada allettevõtjat prantsuse tütarettevõtja või pigem teises liikmesriigis asutatud tütarettevõtja kaudu?
            
         
               2)
            
            
               Kui vastus 1. küsimusele on jaatav, siis kas selline piirang võib olla õigustatud vajadusega säilitada „koondatud maksude” süsteemi ühtsus ja eelkõige kontsernisiseste tehingute mittemaksustamise kord, kui võtta arvesse sellise süsteemi tagajärgi, mille puhul käsitletaks teises liikmesriigis asutatud tütarettevõtjat kontserni kuuluvana vaid allettevõtjas kaudse osaluse omamise tingimuse täitmiseks, kuigi kontserni kord paratamatult sellele tütarettevõtjale ei laiene, kuna ta ei ole Prantsusmaal maksustatud; või mis tahes üldisest huvist tuleneval ülekaalukal põhjusel?